விசாரணை சிபி.சிஐடி பிரிவிடம் சென்று விட்டதால் யாரையும் காப்பாற்றும் நிலையில் தான் இல்லை என்பதை உணர்ந்தும், பணத்தை வாங்கிக் கொள்கிறார் சம்பத் குமார். இந்தச் சூழலில்தான் பல்வேறு சூதாட்ட புக்கிகள் சிபி.சிஐடியால் கைது செய்யப்படுகிறார்கள். கைது செய்யப்பட்டு சிறை சென்று வெளியே வந்த புக்கிகள், கொடுத்த பணத்தை திருப்பித் தருமாறு, ரங்காவை நெருக்குகிறார்கள். நான் எல்லா பணத்தையும் சம்பத்குமாரிடம் கொடுத்து விட்டேன், என்னிடம் பணம் இல்லை என்று சொன்னதும், பணம் கொடுத்தவர்களில் ஒருவர், சிபி.சிஐடியிடம் புகார் அளிக்கிறார். அந்தப் புகாரின் அடிப்படையில் மஹேந்திர சிங் ரங்காவை கைது செய்து விசாரித்ததில், பல உண்மைகளை சொல்லுகிறார்.